लेज़र अरे आवृत्ति टेस्ट 19-बी,
शुरू।
स्तर चेक करो।
सब ठीक है।
ठीक है। यह काम कर रहा है।
-मैं बाहर आ रही हूँ। -ठीक है।
यामातो? तुम आ रही हो?
हाँ, मैं आ रही हूँ।
आवृत्ति 44 किलोहर्ट्ज़ करो।
यूएचएफ़ पर जाओ।
कोई बदलाव नहीं।
हम आयाम घटा-बढ़ा सकते हैं।
यह काम क्यों नहीं कर रहा है?
धत् तेरे की।
मैं शर्त हार गया। मुझे लगा था कल से पहले नहीं होगा।
यह क्या है?
कभी-कभार, एलियन यह संकेत बाहर भेजता है।
पता नहीं क्यों लेकिन यह संकेत हमेशा एक जैसा होता है।
यहाँ। यह देखो।
और अब।
यह रहा।
यह क्या कर रहा है?
कोई अंदाज़ा नहीं।
इसे निखिल को भेज दो।
-भेज दिया। -यह शायद बस आख़िरी साँसें ले रहा है।
यह विमान एक विशाल क्षतिग्रस्त शरीर की तरह है।
एलियन गैस।
यह कितनी-कितनी देर में होता है?
कभी-कभी कुछ दिनों में, कभी-कभी कुछ घंटों में।
शुरू में निखिल इसे लेकर बहुत उत्साहित था,
लेकिन अब यह बस डेटा के एक ढेर में चला जाता है।
क़यामत में इतनी ही आवृत्ति सीमा हो सकती है।
बेस कैंप तीन, सुनो।
बेस कैंप तीन उपस्थित है।
मित्सुकी यामातो को क्लिनिक भेज दो।
ठीक है। आउट।
दिमाग़ की जाँच करवाने का समय हो गया।
इसकी कोई ज़रूरत नहीं है। मैं ठीक हूँ। मुझे वापस जाना है।
दिमाग़ के एंगुलर जायरस और वर्निकिज़ हिस्सों में सक्रियता बढ़ गई है।
तुम्हें ऐसी कोई ध्वनियाँ या आवाज़ें सुनाई दे रही हैं जिनके स्रोत तुम नहीं पहचान पा रही हो?
मैंने अभी कुछ नहीं कहा। तुम लिख क्यों रही हो?
और अगर तुम कहती हो कि तुम इसके ख़त्म होने के बाद मेरे सवाल का जवाब दोगी…
तो मैं इसके ख़त्म होने के बाद तुम्हारे सवाल का जवाब दूँगी।
मैं ठीक हूँ। जब मुझे लगेगा मैं ठीक नहीं हूँ, मैं तुम्हें बता दूँगी।
दरअसल, जब मुझे लगेगा कि तुम ठीक नहीं हो, तब मैं तुम्हें बताऊँगी।
लेकिन अभी तुम वापस जा सकती हो।
कैसा चल रहा है?
काम।
संवाद स्थापित करने में कोई प्रगति हुई?
कुछ ख़ास नहीं।
लेकिन मैं कर…
कभी-कभी मुझे लगता है…
जैसे मैं महसूस कर सकती हूँ कि वह मुझे देख रहा है।
वहाँ अंदर सावधान रहना, ठीक है?
इसके रहस्य जानने के लिए जितना ज़रूरी है,
उससे ज़्यादा इसे अपने दिमाग़ से मत खेलने देना।
मित्सुकी?
मैं इन्हें जानती हूँ।
ओलेग वर्गा।
तीन साल पहले इन्होंने भौतिक विज्ञान में नोबेल पुरस्कार जीता था।
तुम ठीक हो?
-हाँ, मैं… -ठीक हूँ।
पता है,
मुझसे सवाल पूछने का यह सही समय है।
मुझे लगता है मुझसे ज़्यादा इन्हें तुम्हारी ज़रूरत है।
तुमने क्या किया था?
कुछ नहीं। हम अलग-अलग सीक्वेन्स चला रहे हैं। अभी भी कोई प्रतिक्रिया नहीं।
यह आख़िरी वाला दोबारा चलाना।
क्या?
दोबारा चलाओ।
नंबर 92। चलाओ।
रीडिंग स्थिर है।
यह क्या कर रही है?
पता नहीं।
इससे पिछला वाला चलाना।
नंबर 91, चलाओ।
स्थिर।
नंबर 90, चलाओ।
यह वाला। इसे दोबारा चलाओ।
अह। हे, यामातो।
-क्या हो रहा है? -यहाँ आओ।
ट्रांसमीटर ले आना।
-क्या लगता है यह भी काम से गई? -हाँ। देखते हैं।
ये चीज़ें मुझे डरावनी लगती हैं।
यामातो, क्या हो रहा है?
इसे दोबारा चलाओ।
नंबर 90 चलाओ।
चलाओ।
बाप रे…
इन्वेज़न
एक चुराई हुई कार पर ऐसा निशान क्यों बना रही हो?
किसी ने देख लिया तो?
उन्हें हमारे छुपने से ज़्यादा परवाह इस बात की है कि कहीं लोग हमें देख ना लें।
द मूवमेन्ट का सबसे पहला उसूल है कि हम लोगों का साथ नहीं छोड़ते।
यह अच्छा उसूल है।
तुम लोग कहाँ से हो?
मैरिअन, ओहायो।
यह यहाँ से बहुत दूर एक छोटा सा अनजान क़स्बा है।
लेकिन अब तो लगता है सब कुछ ही बहुत दूर है।
और तुम?
न्यूयॉर्क।
आज सुबह तुम और तुम्हारी मॉम कौन सी भाषा बोल रहे थे?
वह हमें फ़ारसी सिखा रही हैं।
वह सीरिया में बड़ी हुईं लेकिन उनकी मॉम ईरानी हैं।
पता नहीं। शायद उन्हें अपने घर की याद वग़ैरह आती है।
राइ, बेटा। चलो, सबको गाड़ी में बिठाओ।
शायद तुम्हारी माँ को तुम्हारा यह करना पसंद ना आए।
हे, तुम्हारी मॉम देखें, उससे पहले वह कैन मुझे दे दो।
-सैम। -अब कोई फ़ायदा नहीं।
अंदर जाओ।
अपनी बहन का सारा सामान पैक करवा दो।
मैं अभी वहाँ आती हूँ।
वहाँ। दो मिनट में। जाओ।
यह क्या है?
बच्चे तो बच्चे हैं, है ना?
हमें अगले शरणार्थी केंद्र पर छोड़ दो।
मेरे बच्चों से कोई बात मत करो।
ठीक है।
तुम कभी भी किसी पर भरोसा करती हो?
क्या?
मैंने कहा, "तुम कभी भी किसी पर भरोसा करती हो?"
अगर तुम कभी किसी पर भरोसा नहीं करोगी, तो तुम्हारे बच्चे कैसे करेंगे?
भरोसा ना करके ही हम आज तक ज़िंदा बचे हुए हैं।
हमें बस छोड़ देना, शुक्रिया।
हम तुम्हें और परेशान नहीं करेंगे।
ठीक है, चलो!
मॉर्निंग, वेड।
-मॉर्निंग, रोज़ी। -क्या तुमने उनसे पूछा?
रोज़ी, वह व्यस्त हैं। तुम जानती हो शेरिफ़ को मिलिट्री के काम से जगह-जगह जाना पड़ता है।
-मैं बिना उम्मीद के इतनी कोशिशें कर रही हूँ, वेड। -हे, कल रात एक बंदा यहाँ लाया गया है।
वह कोठरी में है। अच्छा, आज दोपहर उसे यहाँ से ले जाया जाएगा।
तो इसमें मैं क्या करूँ? उसे खाना खिलाऊँ?
हाँ। मतलब, इंसानियत तो यही कहती है।
-वेड, कल का आँकड़ा 37 था। -जानता हूँ, रोज़ी। मैं जानता हूँ।
मुझे बस यह नहीं पता मैं क्या…
मैं उनसे पूछता हूँ।
प्लीज़।
शुक्रिया।
मुझे और कितना इंतज़ार करना पड़ेगा?
मैं सारी रात यहाँ बंद रहा। इस समय यहाँ कोई ऑफ़िसर ड्यूटी पर ही नहीं है क्या?
अब, बता भी दो। यहाँ चल क्या रहा है?
माफ़ी चाहती हूँ। इस एलियन इन्वेज़न की वजह से हमारे यहाँ काम करने वालों की थोड़ी कमी हो गई है।
कुछ घंटों में लोग तुम्हें लेने आ जाएँगे।
तब तक चुपचाप सब्र करके बैठे रहो।
गुड मॉर्निंग, मिस जिली।
अच्छा, सुनिए। आप जानती हैं ना कि अगर कोई ख़बर मिलती तो मैं आपको फ़ोन कर देती?
मुझे अफ़सोस है, नहीं।
आप ठीक तो हैं ना?
मैं ठीक हूँ, मैम। पूछने के लिए शुक्रिया।
ठीक है, मैं आपसे कल बात करती हूँ।
तुम लोगों के पास मेरे ख़िलाफ़ कोई सबूत नहीं है। अपने रिकॉर्ड चेक कर लो।
हाँ, बिल्कुल, चेक कर लो।
तुम ग़लत व्यक्ति से बात कर रहे हो, दोस्त। मैं यहाँ बस फ़ोन का जवाब देती हूँ।
अच्छा, ठीक है। देखो।
प्लीज़, मेरे पास एक नोटबुक थी।
मुझे बस यह बता दो कि वह कहाँ है और यह कि वह सुरक्षित है।
मैं तुम्हें यक़ीन दिलवाती हूँ कि तुम्हारा सामान सुरक्षित है
और वैन के यहाँ आने पर तुम्हें लौटा दिया जाएगा।
मैं थोड़ी देर में तुम्हारे लिए नाश्ता लेकर आती हूँ। अभी मुझे कुछ काम है।
ठीक है, मतलब इन सब लापता लोगों को ढूँढना?
मतलब इन दीवारों पर कम से कम 30 के लगभग पोस्टर तो लगे होंगे
और मुझे तो ऐसा लग रहा है कि तुम्हें मदद की बहुत ज़्यादा ज़रूरत है।
यहाँ के सारे लोग लापता हो जाएँ और पोस्टरों से ये दीवारें भर जाएँ,
उससे पहले तुम मुझे इस कोठरी से बाहर निकालकर मेरी नोटबुक मुझे दे दो तो कैसा रहे?
क्यों? क्योंकि तुम इन लोगों को ढूँढने में मेरी मदद करने वाले हो?
अगर तुम मुझे मेरी नोटबुक दे दो, तो हाँ।
तुमने किसी अपने को खोया है।
तुम्हें देखकर ऐसा ही लगता है।
इनमें से तुम्हारा अपना कौन है?
मैं शायद उसे ढूँढने में तुम्हारी मदद कर सकूँ।
यह मज़ाक़ की बात नहीं है।
-मैं मज़ाक़ नहीं कर रहा हूँ। -ठीक है।
देखो, मैं यह मसीहा बनने की मनोवृत्ति समझती हूँ।
वाक़ई, काश जेल की कोठरी में बंद किसी अजनबी इंसान के पास इसका हल होता,
लेकिन मुझे अफ़सोस है, मिस्टर… माफ़ करना, तुम्हारा नाम क्या है?
कोल। ट्रेवांटे कोल।
नेवी सील। दो दौरे अफ़ग़ानिस्तान के, एक इराक़ का।
उन्हीं में से एक।
मैं तुम्हें कुछ दिखाती हूँ।
यह बंदा मुझे सबसे ज़्यादा पसंद आया।
यह आदमी अलास्का से पैदल चलकर आया,
क्योंकि उसे पता चला कि हमारे पास एलियंस से लड़ने वाली एक सेना है
और वह उसमें शामिल होना चाहता था।
इस औरत ने सपने में छोटे-छोटे हरे आदमियों को देखा,
और उसे लगा कि उनका चित्र हमारे पास होना चाहिए।
यह महिला हाल ही में अगवा किए गए लोगों से बात करती है।
क्या तुम ऐसा कर सकते हो?
तुम्हें पता है वह क्या बात है जो इन सब लोगों में एक जैसी थी?
इनमें से हर कोई यहाँ किसी जवाब, किसी वजह, किसी बड़ी कहानी की तलाश में आया था।
लेकिन उनमें से किसी को भी इस क़स्बे की कोई परवाह नहीं थी।
जैकलीन 20 सालों से इस क़स्बे में अपना पेट ग्रूमिंग का कारोबार चलाती थी।
नेल्स के तीन बेटे, सात पोते-पोतियाँ हैं और फिर भी उसकी पत्नी हर सुबह यह जानने के लिए फ़ोन करती है
कि कहीं उसकी कोई ख़बर तो नहीं मिली।
वहाँ आइलीन ग्रेडी को देखो, हम एक ही स्कूल में पढ़ते थे।
वह यहाँ डिप्टी शेरिफ़ थी।
मैंने ये लोग खोए हैं। इन दीवारों पर हर कोई मेरा अपना है।
और वे सब लोग जो बाहर अपनी ज़िंदगी जीने की कोशिश कर रहे हैं,
जिन्हें मैं सुरक्षित रखने की कोशिश कर रही हूँ।
इसलिए तुम और तुम्हारी जादुई नोटबुक की कहानी
कुछ घंटों के लिए टाली जा सकती है क्योंकि मुझे वापस अपना काम शुरू करना है।
और मैं यह सुनिश्चित करूँगी कि तुम्हें यहाँ से ले जाया जाए।
अगर तुम चुप रहोगे तो तुम्हें कॉफ़ी और मफ़िन भी मिल सकता है।
हमें संकेत का आयाम बढ़ाना होगा।
क्या तुम्हें लगता है यह जानता है?
कि हमने इसका अदृश्य होने का संकेत सक्रिय किया है?
कोई अंदाज़ा नहीं।
विश्वास नहीं होता।
तुम यहाँ कब से हो? कुछ ही दिनों से ना?
हम कभी इतनी बड़ी खोज के आसपास भी नहीं पहुँचे।
ठीक है, इसी आवृत्ति सीमा में रहना। इसे वीएचएफ़ के ज़रिए चलाना।
यामातो।
तुम ठीक हो?
हाँ।
मैं ठीक हूँ।
मुझे थोड़ी खुली हवा चाहिए।
तुम्हारी जीत नहीं होगी।
तुम्हारा एक विमान यहाँ हमारे पास है।
मुझे पता है यह क्या है!
यह मदद माँगने का संकेत है। पिछ्ला डेटा निकालो।
-क्या? -संकेत।
मुझे पिछले चार महीनों में भेजे गए सारे संकेत देखने हैं।
-यह एक जैसा नहीं रहा है। देखो। -इसमें कोई पैटर्न नहीं है।
देखो।
यह क्यूबिक स्प्लाइन के साथ फ़िट होता है।
यह कोई आख़िरी साँस नहीं है।
यह मदद की पुकार है।
यह सहायता संकेत भेज रहा है।
कहाँ भेज रहा है?
अगर तुम हमारे ग्रह पर पड़े हुए
एक ध्वस्त विमान होते, तो तुम सहायता संकेत कहाँ भेजते?
अगर मैं सही हूँ, तो अगला संकेत पाँच बजकर 32 मिनट पर जाएगा।
तुम चाहती हो हम रात की पाली वालों को आने से मना कर दें?
तुम पहले ही चार घंटे अंदर बिता चुकी हो।
विमान पर काम करने का तुम्हारा समय ख़त्म हो चुका है।
तुम मुझसे कहना चाहती हो कि मैं यहाँ नहीं आऊँ?
ठीक है। तो, अगर हम अगले संकेत का अनुमान लगा लें, उसके बाद?
हम इसे संकेत भेजने से रोकेंगे?
नहीं, हम उसे हैक करेंगे।
तुम यहाँ इतनी देर रात क्या कर रही हो?
क्या समय हुआ है?
तुम्हारी नियत पाली ख़त्म हुए सिर्फ़ लगभग 11 घंटे हुए हैं?
मैं सफलता के बहुत नज़दीक हूँ।
हाँ।
हाँ, तुम हो।
तुमने सवाल इसलिए नहीं पूछा,
क्योंकि तुम जवाब के बारे में नहीं सोचना चाहतीं।
उस कमरे में मौजूद हर वैज्ञानिक में एक बात समान थी।
उन सबका कहना था कि वे ठीक हैं
और वे ठीक नहीं थे।
वे सब उस एलियन के दिमाग़ को तब तक समझते रहना चाहते थे…
जब तक वे ख़ुद अपना दिमाग़ ना खो दें।
जानती हूँ तुम्हें लगता है कि तुम अलग हो।
लेकिन वे भी ऐसा ही सोचते थे।
उनमें से हर एक।
हाँ।
तुम्हारे सवाल का जवाब "हाँ" था।
मुझे लगता था कि हिनाता उस विमान पर थी।
और मैं ख़ुद को दोषी मानती हूँ…
उसके साथ जो हुआ, उसके लिए।
दुनिया के साथ जो हुआ, उसके लिए।
जानती हूँ।
लेकिन तुम्हें लगता है ख़ुद को सज़ा देने से हालात बेहतर हो जाएँगे?
उनको सज़ा देने से तो बेहतर हो सकते हैं।
समय हो गया है।
मेरे पीछे आओ।
सभी सिस्टम चल रहे हैं।
-हाय, माया। -हे, मिशा।
तीन, दो, एक।
हाँ! हाँ, हमने तुम्हें मात दे दी! हमने तुम्हें मात दे दी, नन्हे कमीने!
यह क्या हुआ था?
हमने… इसने एलियंस के मदर शिप को हैक करने का रास्ता ढूँढ लिया है।
और तुम्हें लगता है यह मदद की पुकार ऊपर उनके मदर शिप तक जा रही है?
हाँ।
मदर शिप को संकेत मिल नहीं रहा होगा।
कोई भी नीचे नहीं आया है, इस विमान को या किसी एलियन को लेने।
हम यह नहीं जानते हैं।
मतलब, यहाँ कोई एलियन स्वाट टीम आती तो मुझे दिखाई ज़रूर देती।
मुमकिन है उसे संकेत मिल रहा हो, पर उसने सोचा हो कि एक ध्वस्त विमान के लिए
बचाव दल भेजना ठीक नहीं है।
यह अविश्वसनीय है।
इसीलिए इसे लगा कि तुम इसकी तारीफ़ करोगे।
माया, इस सब में तुम्हारी क्या भूमिका है?
मैं यहाँ बस नैतिक समर्थन देने के लिए हूँ।
कुछ लोगों को तुम डरावने लगते हो।
शुक्रिया। इसके लिए शुक्रिया, माया।
-इसको नहीं लगता। -नहीं।
तो तुम्हारा प्रस्ताव यह है कि हम इस "मुमकिन है" संकेत के आधार पर आगे की योजना बनाएँ?
और… और क्या करें?
-उनके मदर शिप को हैक करें? -हाँ।
तुम सही कह रही हो, मुझे तो वाक़ई यक़ीन नहीं हो रहा है।
लेकिन आख़िरी परिणाम क्या होगा?
चलो… चलो मान लेते हैं कि तुम्हारी… तुम्हारी बात सही साबित होती है और हम…
इसके अंदर का चक्रव्यूह देख सकते हैं।
उसके बाद क्या, अभिमन्यु?
एलियंस किसी न किसी तरह पृथ्वी पर आ रहे हैं।
हम यह नहीं जानते कि यहाँ हर दिन, हर जगह एलियंस बढ़ते क्यों जा रहे हैं।
और ऐसा इसलिए है क्योंकि वे अदृश्य होने की तकनीक का इस्तेमाल कर रहे हैं।
अगर हम उन्हें देख पाएँ, तो हम उन्हें निशाना बना सकते हैं।
तुम उनके परिवहन विमानों की अदृश्यता ख़त्म करना चाहती हो?
और उन्हें आसमान में मार गिराना चाहती हूँ।
इसमें एक ख़तरा है।
इसमें ख़तरा क्या हो सकता है?
हम जिस भी चीज़ पर हमला करेंगे, वह गिरकर पृथ्वी पर आएगी।
वह बाहर इनका विमान एक छोटे शहर के जितना बड़ा है।
ऐसा करने से उनसे ज़्यादा हमारे लोग मारे जा सकते हैं।
स्टेलिनग्राद।
स्टेलिनग्राद का युद्ध।
सबका मानना था कि नाज़ियों की स्थिति जापान पर
परमाणु बम गिराए जाने, मुझे माफ़ करना, या डी-डे के बाद से कमज़ोर हुई।
लेकिन वह स्टेलिनग्राद में मिली जीत थी जिससे जर्मनी कभी उबर नहीं सका।
द्वितीय विश्व युद्ध की सबसे घातक लड़ाई।
सोवियत संघ के दस लाख से ज़्यादा लोग मारे गए, लेकिन वे
नाज़ियों को पीछे धकेलने में सफल रहे।
यह हमारा स्टेलिनग्राद है।
इसके अलावा, पृथ्वी की 71 प्रतिशत सतह पर पानी है।
मैं यह ख़तरा उठाने के लिए तैयार हूँ।
क्या तुम पागल हो गए हो?
माया… डॉ. कस्तीयो।
क्या तुम चिकित्सीय दृष्टिकोण से इस सवाल का जवाब देना चाहोगी?
और क्या कभी कोई इस सवाल के जवाब में हाँ कहता है?
आपको जीत चाहिए थी? मैं आपको एक मौक़ा दे रहा हूँ…
अपने परमाणु हथियार संचालकों को यह आदेश देने का कि, तुम्हारे शब्दों में,
"नौ बजकर 42 मिनट यूटीसी पर आसमान में देखें और डेफ़कॉन 1 स्तर का हमला करने के लिए तैयार रहें।"
बिल्कुल सही, मैम।
और अगर उन्हें कुछ भी दिखाई देता है, जो कि एक तरह से एक अस्पष्ट निर्देश है,
उसे मार गिराएँ।
बिल्कुल।
हमें रणनीतिक परमाणु हथियारों की गति और मारक-दूरी की ज़रूरत होगी।
हमारे पास एक मौक़ा है, बेन्या। हमारे पास वाक़ई एक मौक़ा है।
मुझे ग़लत होना पसंद नहीं, तो अगर मुझे नहीं लगता कि हमारे लिए
यह एक बहुत अच्छा मौक़ा है, तो मैं आपसे ऐसा करने के लिए नहीं कहता।
"एक बहुत अच्छा मौक़ा।"
कितनी देर?
-मैडम? -तुम्हारे हिसाब से हमारे परमाणु संचालक
इस आशा में कितनी देर आसमान को निहारते रहें कि वहाँ कुछ दिखाई देगा?
मुझे जवाब चाहिए।
पता नहीं।
तो फिर अंदाज़ा लगाओ।
तीस मिनट।
तीस मिनट, मैडम प्रेज़िडेंट।
तीस मिनट।
और उनसे कहिएगा कि टारगेट पर निशाना सधा होना चाहिए।
मैं नहीं जानती कि उनके संकेत बंद करने से पहले हमें कितना समय मिलेगा।
क्या मैं आपके लिए कुछ और कर सकती हूँ, मिस यामातो?
नहीं, बस इतना ही।
शुक्रिया, मैडम प्रेज़िडेंट।
टा-टा।
मॉर्निंग, शेरिफ़।
मॉर्निंग, रोज़।
आपके पास कुछ समय है?
अगर इस कॉफ़ी मशीन में कोई और दिक़्क़त हो गई है…
ओह, नहीं, नहीं, नहीं। वैसे, दिक़्क़त तो हुई है।
लेकिन मैं उस बारे में बात नहीं करना चाहती थी।
मैं बस…
मैं पूछना चाह रही थी कि क्या आपने उन तीन नए मामलों को देखा।
मैं यह देख रही थी कि वे आख़िरी बार कहाँ देखे गए थे
और हो सकता है वहाँ कुछ सुराग़ मिल जाएँ।
रोज़। हम अपनी पूरी कोशिश कर रहे हैं, मुझ पर यक़ीन करो।
हमारे पास बहुत कम लोग हैं।
जानती हूँ, जानती हूँ। इसीलिए मैंने सारी जानकारी इकट्ठी कर ली है।
मैंने सब साथ में लगा दिया है, अगर इनका दूसरे मामलों से कोई सम्बन्ध है, वह भी।
रोज़ी, यह काम पेशेवर लोगों के लिए छोड़ दो।
अच्छा। मतलब, जैसा कि आपने कहा।
हमारे पास कम लोगों का होना, साथ ही, और लोगों का ग़ायब होते जाना,
यह अब रोज़ की बात हो गई है,
तो मैंने सोचा कि मैं थोड़ी मदद कर दूँ तो अच्छा रहेगा।
अच्छा है। यह वाक़ई अच्छा है।
शुक्रिया, रोज़ी।
अब चलो, उस कॉफ़ी मशीन को दोबारा चालू करते हैं, ठीक है?
हद है।
तुम ठीक हो?
मैंने दुनिया में कुछ अच्छा करने के लिए अपनी
दुकान की नौकरी छोड़ी थी और मैं यहाँ बैठकर बस कॉफ़ी बना रही हूँ।
वह भी नहीं।
-शायद, जैसा कि मैंने कहा, मैं मदद कर सकता हूँ। -हाँ?
जैसा मिलिट्री वाले कहते थे जब वे यहाँ आए थे?
"हम मदद कर सकते हैं। बस नियमों का पालन करो।"
तुम सबको यह शब्द बहुत पसंद है, "नियम।"
और उन्होंने क्या किया?
बस आए, क़ब्ज़ा किया, लाइब्रेरी को एक तरह की लैब में बदल दिया।
यह उनकी बड़ी छावनी? यहाँ हमारा हाई स्कूल हुआ करता था।
बेन शेल्टन के फ़ार्म को अपना रसद भंडार जैसा कुछ बना दिया।
अमेरिका में ख़तरे का केंद्र, हमारी ख़ुशक़िस्मती।
हमारे लोग ग़ायब होते जा रहे हैं, लेकिन किसी को कोई परवाह नहीं।
क्योंकि 37 लापता लोगों की क्या क़ीमत है,
जब दुनिया के एक चौथाई लोग मर गए हैं या लापता हैं?
लेकिन उनमें से हर किसी का एक नाम था।
हर किसी के लापता होने की एक तारीख़ थी।
लेकिन सैनिक उन तारीख़ों को उनके मौत के दिन की तरह देखते हैं जो उनकी
क़ब्र के पत्थर पर लिख दी जाएँगी।
तारीख़ें।
वह कोई सितारा नहीं है।
वह एक बैज है।
और वे नंबर हैं।
वह ठीक वहाँ शेरिफ़ थे ना? वह बूढ़े आदमी, टाइसन?
हाँ, वही थे। और तुम्हें एक बात बताती हूँ, अगर वह अभी भी यहाँ होते,
तो कुछ न कुछ ज़रूर कर चुके होते।
उनके साथ क्या हुआ था?
वह लापता होने वाले पहले लोगों में से एक थे।
वह अपने रिटायरमेंट की पार्टी वाले दिन ग़ायब हुए थे। क्या मज़ाक़ है ना क़िस्मत का?
मुझे इन्होंने ही यहाँ बुलाया है।
-मेरा मतलब ऐसे मज़ाक़ से नहीं था। -मैं मज़ाक़ नहीं कर रहा हूँ।
हे, देखो। मेरी नोटबुक मेरे पास लेकर आओ।
-हम यह बात कर चुके हैं। वह सुरक्षित रखी है। मैं… -मेरी तरफ़ देखो। इधर देखो। मेरी तरफ़, ठीक है?
जानता हूँ तुम ऐसी बातें पहले सुन चुकी हो,
और जानता हूँ मैं भी बाक़ियों की तरह पागल लग रहा हूँ, पर यक़ीन करो मैंने अपना सब कुछ खो दिया है।
सब कुछ। मेरे पास इस समय भी कोई आशा नहीं है, लेकिन मैं तुम्हें बता रहा हूँ।
तुम्हें लगता है तुम निराश हो?
सोचो महीनों एक ऐसे इंटरनेट हब में बैठना जहाँ समय बिताने के बदले अपना राशन देना पड़ता है
और हर रात वहाँ सुबह के चार बजे तक रुकना।
एक के बाद एक, एक के बाद एक, एक के बाद एक, सभी रास्ते बंद मिलना और कुछ हाथ नहीं आना।
इस पल तक। ठीक इस पल में, मुझे कुछ मिला है, रोज़।
मुझे मेरी नोटबुक लाकर दे दो, ठीक है? ताकि मैं तुम्हें दिखा सकूँ।
और शायद, मैं कह रहा हूँ शायद, हम एक दूसरे की मदद कर सकते हैं।
और तुम अपना क़स्बा बचा सकती हो और मैं ज़िंदगी में कम से कम एक जंग जीत सकता हूँ।
देखो, रोज़। तुम्हें मेरी उतनी ही ज़रूरत है, जितनी मुझे तुम्हारी, ठीक है?
चार महीने पहले, कुछ अजनबियों ने मुझसे मदद माँगी।
वे बच्चे थे।
और मैं उनकी मदद नहीं करना चाहता था। बिल्कुल नहीं।
लेकिन तब तक मैं सबको खो चुका था
और उस समय मुझे पहली बार सच में लगा कि मैंने कुछ अच्छा काम किया है।
इसलिए, मैं पूरी ईमानदारी से तुमसे यह बात पूछता हूँ,
तुम्हारे पास खोने के लिए क्या है?
मदद करो! मदद करो!
-राइडर। -हमारी मदद करो! कोई सुन रहा है?
मेडे? तुम किस स्थिति में हो और कहाँ हो?
दोबारा पूछती हूँ, तुम किस स्थिति में हो और कहाँ हो?
हम गड्ढे में फँसे हुए हैं!
मुझे बताओ तुम कहाँ हो। प्लीज़, बस यह बताओ कि तुम कहाँ हो।
-मैं नहीं जानती। एल्क की घाटी में। -एल्क की घाटी में।
सुनो, दोस्तों। कोई मुसीबत में फँसा है, हमें उन्हें बचाना होगा।
यह तुम क्या कर रहे हो?
मिल गई। अगला मोड़ हाईवे छः पर।
हैनली, जैक्सन, क्रिसी, तुम लोग मेरे साथ आओ।
-ठीक है। -ठीक है।
तुमने कहा था कि तुम हमें सुरक्षित जगह पहुँचाओगे।
और मैं पहुँचाऊँगा, इन लोगों की मदद करते ही।
-हमें यहीं उतार दो। -इस सुनसान में?
-मैंने कहा हमें उतार दो। हमें यहीं उतार दो! -देखो…
-कार रोको। -मैं तुम्हें सुरक्षित जगह पहुँचा दूँगा।
-हमें बस पहले उन्हें बचाना होगा। -क्यों?
मैंने तुमसे कहा था। हम लोगों की मदद करते हैं, ठीक है? हमारा यही काम है।
पनडुब्बियों के तैयार होने पर मुझे बताना।
भारतीय प्रतिनिधि होल्ड पर हैं।
जनरल।
मैडम प्रेज़िडेंट,
विशेषज्ञों के प्राधिकारों की उपेक्षा करने के ये निर्देश चिंताजनक हैं,
और तो क्या ही कहें।
यह ज़रूरी है। हमें अपने ऑपरेटरों पर भरोसा करना होगा। मुमकिन है हमें बहुत कम समय मिले।
मैं अपने ऑपरेटरों पर भरोसा करता हूँ। भरोसा तो मुझे आपके ऑपरेटरों पर नहीं है।
मैं नहीं चाहता कि किसी 20 वर्षीय शख़्स की बेसब्री की वजह से
मेरे ऊपर आईसीबीएम मिसाइलें आकर गिर जाएँ।
सभी ऑपरेटरों से कहो, अगर उनका निशाना चूक जाए, तो मिसाइलों को हवा में ही नष्ट कर दें।
हमें एक दूसरे पर हमला नहीं करना है।
-ख़ुश? -इसमें ख़ुशी की कोई बात नहीं है।
ख़ुश हम भी नहीं हैं।
हैनली? जैक्सन? क्रिसी? मेरे साथ चलो।
ठीक है।
जानते हो? मेरे 30वें जन्मदिन पर,
मैंने अब तक की सबसे भव्य आतिशबाज़ी करवाई थी।
तीस नावों से।
लोगों का कहना था कि वह अंतरिक्ष से भी दिख सकती थी।
एक हफ़्ता उसी की बातें होती रहीं।
क्या तुम अभी भी अपने मानसिक संतुलन को लेकर मेरी चिकित्सीय राय चाहते हो?
तुम ठीक हो?
जब हमने पिछली बार इन पर वार किया था…
तब मैंने आख़िरी बार उसकी आवाज़ सुनी थी।
इस बार बात अलग है।
मुझे लगता है आप किसी चीज़ को दफ़ना तो सकते हैं…
किसी याद को…
किसी एहसास को…
लेकिन एक ही पल में वह सब वापस आपकी आँखों के सामने आ सकता है।
मेरे दिमाग़ का कौन सा हिस्सा यह करता है?
मानवीय हिस्सा।
मिलिट्री चाहती है कि सुबह होते ही हम सड़कों पर रहकर आसमान की तरफ़ देखें।
वे कुछ करने वाले हैं।
ठीक है। डेविड्स, गार्सिया, तैयार हो जाओ।
-तुम मेरी कार में चलोगे, वेड। -शेरिफ़।
चलो। चलो, कारमाइकल।
-क्या हो रहा है? -हे, रोज़ी।
मिलिट्री जो भी कर रही है, उसके हो जाने तक इसे लेने कोई नहीं आएगा।
तुम कुछ और घंटे इस पर नज़र रख सकती हो?
हाँ। मैं यहीं रहने वाली हूँ। कॉफ़ी मशीन ठीक करनी है।
तुमने बचा लिया, रोज़ी।
तुमने बचा लिया।
ठीक है, इसे खोलो।
-यह तुमने बनाया? -नहीं, बच्चे ने। उस बच्चे ने, जिसकी मैंने मदद की थी।
यह उसने बनाया है। मतलब, उसे चीज़ें दिखाई देती थीं। उसे वह दिखाई देता था जो एलियंस को दिखाई देता था।
एलियंस को हमारी तरह कॉमिक बुक्स पसंद हैं?
कुछ पन्ने पीछे जाओ। तीन या चार।
यह रहा। उसने यह चार महीने पहले बनाया था।
और पहले, मुझे लगा यह एक सितारा है।
जैसे कोई ग्रह वग़ैरह, लेकिन तुमने इसे पहचाना नहीं?
इसका आकार बिल्कुल शेरिफ़ टाइसन के बैज जैसा है।
क्या मैं ग़लत कह रहा हूँ?
यह एक इत्तिफ़ाक़ भी हो सकता है।
उनका पोस्टर लाना, प्लीज़।
अब किताब में लिखे नंबर देखो और उनके लापता होने की तारीख़ देखो।
शेरिफ़ जिम बेल टाइसन आख़िरी बार देखे गए 01/11
देखा? सारे जवाब इसी में हैं।
मेरे यहाँ आने की कोई वजह ज़रूर है।
आइलीन ग्रेडी आख़िरी बार देखी गईं 22/11
बेन शेल्टन आख़िरी बार देखे गए 04/11
चैट ग्रिफ़िन आख़िरी बार देखे गए 31/10
सारे जवाब यहीं हैं।
तीन लोगों का एक परिवार एक कार में फँसा हुआ है।
मैंने गिने थे, छह एलियंस थे।
वे सभी तरफ़ से आ रहे हैं।
तैयार हो जाओ। सभी थ्रोअर।
यहाँ एक परिवार फँसा हुआ है।
आधा दर्जन एलियंस ने उन्हें घेरा हुआ है।
-राइ, तुम यहीं रहोगी। -मैं आपके साथ चलूँगी।
-इस बार नहीं। राइ! -नहीं, डैड। मैं हमेशा साथ चलती हूँ…
तुम सुरक्षित दूरी पर हो। तुम लोगों को कुछ नहीं होगा।
सुरक्षित दूरी पर?
मैंने जो कहा था, मैं वह करूँगा।
लेकिन अगर कुछ ग़लत हो जाता है…
तो यहाँ से चली जाना।
-जल्दी और चुपचाप। -ठीक है। जैक्सन, तुम पीछे से साथ देना।
-ठीक है। -मेरे इशारे पर।
चलो, चलो, चलो।
चलो, चलो, चलो। तुम लोग तैयार हो?
चलो, चलो!
यह मैसेज सभी आपातकालीन माध्यमों पर लगातार 30 मिनट के लिए प्रसारित होगा,
या जब तक आप रोकने का आदेश ना दे दें।
मेरे साथी वैश्विक नागरिकों।
आज, नौ बजकर 42 मिनट यूटीसी पर,
वैश्विक समुदाय उन एलियन आक्रमणकारियों पर मिलिट्री हमला करने की कोशिश करेगा
जिन्होंने हमारी दुनिया पर आक्रमण किया है।
बीते महीनों में वे संख्या, रणनीति और सैन्यशक्ति, सभी में हमसे बेहतर साबित हुए हैं।
मैं यह निश्चित तौर पर नहीं कह सकती कि हम कामयाब होंगे।
सीक्वेंस लोड करो।
-लेकिन मैं यह कह सकती हूँ… -लोड हो रहा है।
…कि हम उन्हें वापस ज़्यादा से ज़्यादा नुक़सान पहुँचाने की कोशिश करेंगे।
उन्हें पता चलना चाहिए कि हमने क्या कुछ बर्दाश्त किया है।
एक और आ रहा है।
जैक्सन, मुझे कवर दो।
क्रिसी, क्रिसी। तुम उसे देख पा रही हो? बाईं! तुम्हारी बाईं तरफ़!
मेरे पिता कहा करते थे,
"अपने दुश्मनों के सामने तुम्हारा सिर कभी नहीं झुकना चाहिए।"
इसलिए मैं आपसे कहती हूँ, अपना सिर उठाकर देखिए।
-पाँच, चार… -ऊपर देखिए।
-चलिए, ऊपर उन सितारों… -तीन।
-…और आसमान का सामना करें। -दो।
एक।
आगे बढ़ो।
तैयार है।
रुको। रुको।
रोक दो।
अब क्या हुआ?
हम इंतज़ार करेंगे।
क्लार्क!
तुम्हारे पीछे! तुम्हारे पीछे!
-क्लार्क! -राइडर! राइडर!
चलो, चलो!
-मॉम! -राइडर, वापस आओ!
सब लोग रुको। ज़ेब घायल हो गया है! ज़ेब घायल हो गया है!
मॉम, प्लीज़! हमें उनकी मदद करनी होगी। हम उन्हें ऐसे नहीं छोड़ सकते जैसे हमने डैड को छोड़ा था।
-ऐसा नहीं हुआ था! -ऐसा ही हुआ था! ऐसा…
लूक, क्या हुआ?
लूक।
लूक?
लूक!
और एलियंस आ रहे हैं।
और एलियंस आ गए हैं! पश्चिम से एलियंस आ रहे हैं! भगवान! ये कहाँ से आ गए?
-लूक! -उन पर आग बरसाओ।
-घेरा बनाओ! घेरा बनाओ! -हम इन्हें नहीं संभाल पाएँगे!
लूक।
-मॉम! -लूक!
इसे अपने पास रखना, चाहे कुछ भी हो जाए! इसे मत छोड़ना! छोड़ना मत!
मॉम!
तुम्हें सही साबित होना होगा, निखिल।
कुछ हो रहा है।
तुम्हें क्या लगता है हमें कितनी देर ऐसे ऊपर की तरफ़ देखना होगा?
यह मुझे कैसे पता होगा?
-वापस चलो! -नीचे रहो! सब लोग नीचे रहो।
किसी को एलियन दिख रहा है?
हम अभी हारे नहीं हैं, ठीक है? चलो।
यह हो रहा है।
यह क्या है?
बाप रे। यह कितना बड़ा है।
संवाहक दल, आप सुन रहे हैं? आप सुन रहे हैं?
टारगेट हमारे सामने है। दोहराता हूँ, टारगेट हमारे सामने है।
हमला करो।
सीधा वार! दुश्मन ध्वस्त हो गया है।
ओह, यह हुई न बात!
भगवान, मुझे जीतना पसंद है! हँ?
कौन मुझे गले लगाएगा? कौन मुझे गले लगाएगा?
यह अब तक की सबसे बड़ी आतिशबाज़ी थी!
तुम सब यह देख रहे हो?
यह क्या हो रहा है?
ये मर रहे हैं!
परिवार सुरक्षित है!
चलो! चलो! सब लोग, बाहर निकलो!
उनके सात विमानों को मार गिराया है।
चार पैसिफ़िक में, दो अंटार्कटिका में, एक पूर्वी रूस में।
उन्हें फ़ोन करो। मदद की पेशकश करो।
यह हुई ना बात।
अब हम तुम्हें दिखाएँगे।
तुमने कर दिखाया, मित्सुकी।
क्या बात है, हाँ!
मैंने संभाल लिया।
आ जाओ। ठीक है। उस कोने में जाओ।
हे, आ जाओ।
मैं तुम्हारे लिए कुछ खाने के लिए लाता हूँ।
हे।
तुमने अच्छा काम किया।
तुमने भी।
वाहनों के पास जाओ, ठीक है?
शुक्रिया।
-अच्छा काम किया। -चलो।
मैंने संभाल लिया, मैंने संभाल लिया।
क्या लगता है, आख़िर क्या हुआ होगा?
एलियंस एकदम से रुक गए।
मुझे नहीं लगता उनसे सिर्फ़ हम लड़ रहे थे।
सैरा। सैरा।
सैरा, मॉमी!
सैरा!
-सैरा! -सैरा!
मैं मॉमी!
-सैरा। -सैरा!
उप-शीर्षक अनुवादक: पुनीत